Έντμοντ Μόρτιμερ (1302 - 1331)

Ο Σερ Έντμοντ Μόρτιμερ (1302 - 1331) ήταν μεγαλύτερος γιος του Ρότζερ Μόρτιμερ, 1ου κόμη του Μαρς και της Ιωάννας Τζένβιλλ, 2ης βαρόνης του Τζένβιλλ, γιος του ήταν ο Ρότζερ Μόρτιμερ, 2ος κόμης του Μαρς. Ο Εδμόνδος πέθανε την επόμενη χρονιά μετά την εκτέλεση του πατέρα του αλλά δεν κληρονόμησε τους τίτλους και την περιουσία του επειδή είχαν κατασχεθεί από τον Εδουάρδο Γ΄ της Αγγλίας αλλά επανήλθαν στην οικογένεια του σταδιακά.

Πιθανή ημερομηνία γέννησης

Ο πατέρας του Ρότζερ παντρεύτηκε την πλούσια κληρονόμο Ιωάννα Τζένβιλλ (20 Σεπτεμβρίου 1301), ο Εδμόνδος και όλα τα αδέλφια του είχαν γεννηθεί τρία χρόνια μετά τον γάμο των γονέων του.Mortimer 2003, p. 14. Ο ιστορικός Ίαν Μόρτιμερ (γεν. το 1967) τοποθετεί την γέννηση του στα τέλη του 1302 και στις αρχές του 1303 αλλά το πιθανότερο γεννήθηκε 9 μήνες μετά τον γάμο των γονέων του. Ο Ίαν Μόρτιμερ γράφει επιπλέον ότι ο Εδμόνδος παντρεύτηκε στην ίδια ηλικία με τον πατέρα του που ήταν 15 ετών όταν παντρεύτηκε την Ιωάννα.Mortimer 2003, p. 319. Τα Χρονικά του αβαείου του Γουίγκμορ δεν καταγράφουν ωστόσο την γέννηση του οπότε σύμφωνα με μερικούς ιστορικούς γεννήθηκε γύρω στο 1305 λίγο μετά την γέννηση της μεγαλύτερης αδελφής του Μάργκαρετ.

Γάμος

Την άνοιξη του 1316 ο Βαρτόλομιου του Μπάντλσμιρ, 1ο βαρόνος του Μπάντλσμιρ και ο Ρότζερ Μόρτιμερ συναντήθηκαν και συμφώνησαν σε γαμήλια συμφωνία των παιδιών τους, την ίδια εποχή ο Εδουάρδος Β΄ της Αγγλίας τους είχε διατάξει να καταλάβουν το Μπρίστολ και να συλλάβουν 80 κατηγορούμενους. Ο Ρότζερ και ολόκληρη η οικογένεια του ταξίδευσαν στο Γουίγκμορ για να γιορτάσουν τον γάμο του μεγαλύτερου γιου του κόμη του 14χρονου Εδμόνδου με την τρίχρονη Ελισάβετ του Μπάντλσμιρ.Ward 2006, p. 30.Mortimer 2003, pp. 77–78, 319. Ο πεθερός του Εδμόνδου συμφώνησε να δώσει στον πατέρα του το ποσό των 2.000 στερλινών σαν προίκα, το ζεύγος παντρεύτηκε στο Σροπσάιρ (27 Ιουλίου 1316).Mortimer 2003, pp. 78–79, 319. Ο μεγαλύτερος γιος τους Ρότζερ γεννήθηκε στο κάστρο του Λάντλοου (11 Νοεμβρίου 1328).Davies 2004. Ακολούθησε άλλος ένας γιος ο Τζων που πέθανε σε βρεφική ηλικία.

Την εποχή που ο Εδμόνδος παντρεύτηκε την Ελισάβετ ο πατέρας του τον όρισε διάδοχο στις κομητείες της μητέρας του Μάργκαρετ στο Σόμερσετ και στο Μπάκιγχαμσαϊρ μαζί με το κάστρο του Μπριτζγουότερ.Mortimer 2003, p. 78. Όταν εξορίστηκε ο πατέρας του ο Εδμόνδος και ο μικρότερος αδελφός του Ρότζερ φυλακίστηκαν στο κάστρο του Ουίνδσορ μαζί με τους γιους του κόμητος του Χέρεφορντ, αργότερα μετακινήθηκαν στον Πύργο του Λονδίνου (1 Οκτωβρίου 1326).Mortimer 2003, pp. 153, 319. Μετά την απελευθέρωση τους τα 2 αδέλφια στέφθηκαν κόμητες από τον Εδουάρδο Γ΄ (1 Φεβρουαρίου 1327).Mortimer 2003, p. 170. Ο πατέρας του έγινε τον Σεπτέμβριο του 1328 κόμης του Μαρς και ο μεγαλύτερος γιος του Ρότζερ γεννήθηκε 11 μέρες αργότερα.Mortimer 2003, pp. 215. Ο πατέρας του 1ος κόμης του Μαρς αποκεφαλίστηκε με διαταγή του βασιλιά έναν χρόνο πριν τον πρόωρο θάνατο του Εδμόνδου χωρίς να κληρονομήσει ο ίδιος τους τίτλους και τα εδάφη του πατέρα του επειδή κατασχέθηκαν από το στέμμα.Mortimer 2003, pp. 239–241.

Το τέλος
Η συγγραφέας Άλισον Ουίϊρ (γεν. το 1951) πιστεύει ότι ο νεαρός τότε Εδουάρδος Γ΄ ήθελε να αποδόσει δικαιοσύνη στην οικογένεια Μόρτιμερ γι'αυτό αποφάσισε να τους αποκαταστήσει, ο Εδμόνδος πήρε πίσω τα εδάφη στο Γουίγκμορ και πολλές άλλες ηγεμονίες.Weir 2006, p. 366. Πέθανε σε λίγους μήνες πρόωρα από πυρετό. Η χήρα του Ελισάβετ παντρεύτηκε σε δεύτερο γάμο τον Γουίλιαμ ντε Μπόουιν, 1ο κόμη του Νορθάμπτον έναν συνοδό του Εδουάρδου Γ΄ που πήρε αργότερα την κομητεία του Νορθάμπτον. Ο μεγαλύτερος γιος του Ρότζερ Μόρτιμερ θα γίνει αργότερα (1354) 2ος κόμης του Μαρς.Mortimer 2003, pp. 242–241.

Παραπομπές 		

Πηγές
Davies, R.R. (2004). "Mortimer, Roger (VI), second earl of March (1328–1360)". Oxford Dictionary of National Biography 
Mortimer, Ian (2003). The Greatest Traitor: The Life of Sir Roger Mortimer, Ruler of England 1327–1330. New York: St. Martin's Press. 
Ward, Jennifer (2006). Women in England in the Middle Ages. London: Hambledon Continuum.
Weir, Alison (2006). Queen Isabella: Treachery, Adultery, and Murder in Medieval England. New York: Ballantine Books.

Κατηγορία:Οικογένεια Μόρτιμερ